Tak żech sie ôstatnio1 myśloł, coby sam tego Chopa w kuchni trocha rozwinōńć2. A że niyrołz kupowołech cojsik do jedzynia, a potyn żech tego żałowoł, bo bōło niydobre, to żech prziszoł na tako idyja3, coby te rzeczy prōbować dlo Wołs4– ftojś sie musi poświyńcić. Dziyń zaczyno sie ôd śniołdania i bez to żech sie na poczōntek wziōn5 za syrki śniadaniowe.
Wybroł żech 4 nojbarzi ajnfachowe6, bez dodatkōw, niy spulchniane azotym, richtich7 normalne:
- Goldessa Classic z Lidla,
- Delikate klasyczny z Biedronki,
- Łaciaty z Mlekpolu,
- Twój smak z Piątnicy.
Mogecie sie zapytać, czamu sam niy ma taki popularnyj Philadelphii, a jo Wōm powiym, że po piyrsze je dużo droższoł ôd inkszych (miyndzy 4 a 5 zł), w smaku podobnoł je do tych testowanych, a do tego moł w składzie E410 i jo jōm bez to smola8.
Niy ma syrka z Hochlandu „Kanapkowy śmietankowy”, bo moł za kans9 dodatkowych składnikōw (mączka chleba świętojańskiego, aromaty, guma guar…) i niy ma tyż Bielucha ze Chełma, bo jego piyrszym składnikym je mlyko, a niy syr.
Mōgby sam być jeszcze „Mój ulubiony” z Wielunia, bo moł dobry skład i niy je nojgorszy w smaku, ale żech go niy znod w żodnym10 okolicznym sklepie.
Bierymy sie za robota:
Goldessa je produkowano we Niymcach, a cołoł reszta we Polsce. Syrek z Biedronki je robiōny bez firma Piątnica, ale rōżni sie trocha na plus ôd ichniego „Twojego smaku”. Cyna w Biedronce i Lidlu jest stałoł, a te inksze to mogōm kosztować od 2,19 aż do 4 zł w jakim małym sklepiku (Twój smak). Tyla na poczōntek, a tak to wyglōndo w zestawiyniu:
I tak to wyglōndo. Zawsze sie godało, że co z Niymiec, to lepsze, ale jak idzie o syr twarogowy, to Niymcy sōm jednak daleko do zadku.
Smacznego 🙂
1 ô=ło
2ō- samogłoska w wymowie między o i u
3pomysł
4Was
5wziąłem
6zwykłe
7naprawdę
8nie wracam na nią uwagi
9dużo
10żadnym
11ustach
12kanapki
szl_Latn szl_Latn taq_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn scn_Latn pol_Latn pol_Latn eng_Latn pol_Latn pol_Latn pol_Latn pol_Latn szl_Latn pol_Latn cym_Latn quy_Latn